Document ID: 32014D0403

DEĊIŻJONI TA’ IMPLIMENTAZZJONI TAL-KUMMISSJONI
tas-26 ta’ Ġunju 2014
dwar l-għoti ta’ derogi lill-Istati Membri fir-rigward tat-trażmissjoni tal-istatistika skont ir-Regolament (UE) Nru 549/2013 tal-Parlament Ewropew u tal-Kunsill dwar is-sistema Ewropea tal-kontijiet nazzjonali u reġjonali fl-Unjoni Ewropea
(notifikata bid-dokument C(2014) 4164)
(Huma awtentiċi biss it-testi bil-Bulgaru, il-Kroat, id-Daniż, l-Olandiż, l-Ingliż, l-Estonjan, il-Finlandiż, il-Franċiż, il-Ġermaniż, il-Grieg, l-Ungeriż, l-Irlandiż, it-Taljan, il-Latvjan, il-Litwan, il-Malti, il-Pollakk, il-Portugiż, ir-Rumen, is-Slovakk, is-Sloven, l-Ispanjol, u l-Isvediż)
(Test b'rilevanza għaż-ŻEE)
(2014/403/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (UE) Nru 549/2013 tal-Parlament Ewropew u tal-Kunsill tal-21 ta’ Mejju 2013 dwar is-sistema Ewropea tal-kontijiet nazzjonali u reġjonali fl-Unjoni Ewropea (1), u b’mod partikolari l-Artikolu 6(1) tiegħu,
Wara li kkunsidrat it-talbiet li saru mir-Renju tal-Belġju, mir-Repubblika tal-Bulgarija, mir-Renju tad-Danimarka, mir-Repubblika Federali tal-Ġermanja, mir-Repubblika tal-Estonja, mill-Irlanda, mir-Repubblika Ellenika, mir-Renju ta’ Spanja, mir-Repubblika Franċiża, mir-Repubblika tal-Kroazja, mir-Repubblika Taljana, mir-Repubblika ta’ Ċipru, mir-Repubblika tal-Latvja, mir-Repubblika tal-Litwanja, mill-Gran Dukat tal-Lussemburgu, mir-Repubblka tal-Ungerija, mir-Repubblika ta’ Malta, mir-Renju tal-Pajjiżi l-Baxxi, mir-Repubblika tal-Awstrija, mir-Repubblika tal-Polonja, mir-Repubblika Portugiża, mir-Rumanija, mir-Repubblika tas-Slovenja, mir-Repubblika Slovakka, mir-Repubblika tal-Finlandja, mir-Renju tal-Isvezja u mir-Renju Unit tal-Gran Brittanja u mill-Irlanda ta’ Fuq.
Billi:
(1)
Skont l-Artikolu 6(1) tar-Regolament (UE) Nru 549/2013, il-Kummissjoni għandha tagħti derogi temporanji lill-Istati Membri fejn is-sistemi statistiċi nazzjonali tal-Istati Membri jeħtieġu adattamenti kbar għall-applikazzjoni ta’ dak ir-Regolament. Id-derogi għandhom jingħataw biss għal raġunijiet iġġustifikati debitament.
(2)
Mill-informazzjoni mogħtija lill-Kummissjoni jirriżulta li t-talbiet tal-Istati Membri għad-derogi huma ġġustifikati minħabba l-ħtieġa għal adattamenti kbar fis-sistemi amministrattivi u statistiċi nazzjonali sabiex jikkonformaw b’mod sħiħ mar-Regolament (UE) Nru 549/2013.
(3)
Deroga bħal din għandha tingħata, fuq talba tagħhom, lill-Belġju, lill-Bulgarija, lid-Danimarka, lill-Ġermanja, lill-Estonja, lill-Irlanda, lill-Greċja, lil Spanja, lil Franza, lill-Kroazja, lill-Italja, lil Ċipru, lil-Latvja, lil-Litwanja, lil-Lussemburgu, lill-Ungerija, lil Malta, lill-Pajjiżi l-Baxxi, lill-Awstrija, lill-Polonja, lill-Portugall, lir-Rumanija, lis-Slovenja, lis-Slovakkja, lill-Finlandja, lill-Isvezja u lir-Renju Unit.
(4)
Il-miżuri stabbiliti f’din id-Deċiżjoni huma skont l-opinjoni tal-Kumitat tas-Sistema Ewropea tal-Istatistika,
ADOTTAT DIN ID-DEĊIŻJONI:
Artikolu 1
Id-derogi kif stabbiliti fl-Anness jingħataw lill-Istati Membri elenkati hemmhekk.
Artikolu 2
Din id-Deċiżjoni hija indirizzata lir-Renju tal-Belġju, lir-Repubblika tal-Bulgarija, lir-Renju tad-Danimarka, lir-Repubblika Federali tal-Ġermanja, lir-Repubblika tal-Estonja, lill-Irlanda, lir-Repubblika Ellenika, lir-Renju ta’ Spanja, lir-Repubblika Franċiża, lir-Repubblika tal-Kroazja, lir-Repubblika Taljana, lir-Repubblika ta’ Ċipru, lir-Repubblika tal-Latvja, lir-Repubblika tal-Litwanja, lill-Gran Dukat tal-Lussemburgu, lill-Ungerija, lir-Repubblika ta’ Malta, lir-Renju tal-Pajjiżi l-Baxxi, lir-Repubblika tal-Awstrija, lir-Repubblika tal-Polonja, lir-Repubblika Portugiża, lir-Rumanija, lir-Repubblika tas-Slovenja, lir-Repubblika Slovakka, lir-Repubblika tal-Finlandja, lir-Renju tal-Isvezja u lir-Renju Unit tal-Gran Brittanja u l-Irlanda ta’ Fuq.
Magħmul fi Brussell, is-26 ta’ Ġunju 2014.

Labels: 12
2
19
18